CELEX: 52013XG0803(01)
Language: fi
Date: 2013-08-03 00:00:00
Title: Neuvoston päätelmät nuorisopolitiikan mahdollisimman tehokkaasta hyödyntämisestä pyrittäessä Eurooppa 2020 -strategian tavoitteisiin

3.8.2013   
            
            
               FI
            
            
               Euroopan unionin virallinen lehti
            
            
               C 224/2
            
         Neuvoston päätelmät nuorisopolitiikan mahdollisimman tehokkaasta hyödyntämisestä pyrittäessä Eurooppa 2020 -strategian tavoitteisiin
   2013/C 224/02
   NEUVOSTO JA NEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJAT
   PALAUTTAVAT MIELIIN ASIAN POLIITTISEN TAUSTAN, JOKA ON ESITETTY LIITTEESSÄ, JA ERITYISESTI
   1.   KATSOVAT SEURAAVAA:
   
               1.
            
            
               Eurooppa 2020 -strategiassa ja sen lippulaiva-aloitteissa korostetaan, että on laadittava ja toteutettava sellaista politiikkaa, joka antaa nuorille ne taidot ja valmiudet, joita he tarvitsevat oman tehtävänsä täyttämiseksi osaamistaloudessa ja -yhteiskunnassa, sekä tunnustetaan nuorisopolitiikan asema tässä yhteydessä. Eurooppa 2020 -strategian yleiset tavoitteet ja jäsenvaltioiden vastaavat tavoitteet nuorisotyöllisyyden lisäämiseksi, koulunkäynnin keskeyttämisen vähentämiseksi sekä korkea-asteen koulutukseen osallistumisen lisäämiseksi ovat hyvin merkityksellisiä nuorille ja erityisesti niille nuorille, jotka ovat vaarassa syrjäytyä. Nuorisopolitiikkaan sisältyy toimenpiteitä, joilla edistetään nuorten osallistumista koulutus-, kehitys-, kulttuuri- ja yhdistystoimintaan sekä tarjotaan mahdollisuuksia kokemuksen hankkimiseen ja tilaisuuksia käytännön oppimiseen, mikä parantaa nuorten elämänhallinta-, opiskelu- ja työllistymistaitoja.
            
         
               2.
            
            
               Nuorisoalan eurooppalaisen yhteistyön uudistetuissa puitteissa (2010–2018) (1) korostetaan sellaisen kaksitahoisen lähestymistavan tärkeyttä, joka sisältää a) nuorisoalalla toteutettavia erityisaloitteita ja b) valtavirtaistamisaloitteita, joilla nuorisonäkökulma otetaan huomioon asiaankuuluvilla politiikan aloilla. Uudistetuissa puitteissa tarjotaan välineitä, joilla voidaan jatkaa kahdeksalla toiminta-alalla toteutettavia toimia, ja painotetaan, että nuorten tarpeisiin ja kiinnostuksen kohteisiin olisi vastattava monialaisella lähestymistavalla.
            
         
               3.
            
            
               EU:n yhteisessä vuoden 2012 nuorisoraportissa (2) kehotetaan parantamaan uudistettujen puitteiden ja Eurooppa 2020 -strategian välistä yhteyttä ja yhdenmukaisuutta.
            
         
               4.
            
            
               Talouden taantuman vaikutukset nuoriin ovat haaste nuorisopolitiikalle, useille muille politiikan aloille, joilla on tarkoitus vastata kaikkien nuorten tarpeisiin, ja erityisesti yhteiskuntapolitiikan laajemmille tavoitteille ja etenkin niille tavoitteille, jotka liittyvät älykästä, kestävää ja osallistavaa kasvua koskevaan Eurooppa 2020 -strategiaan. Haasteina (3) ovat työttömyys, yhä kasvava syrjäytymisvaara ja mahdolliset kielteiset vaikutukset nuorten hyvinvointiin.
            
         
               5.
            
            
               Monet nuoret toimivat aktiivisesti, kehittyvät ja edistyvät ryhmissä, yhteisöissä ja yleisesti yhteiskunnassa, mistä on suurta hyötyä sekä näille tahoille että nuorille itselleen heidän yksilöllisen ja sosiaalisen kehityksensä, taitojensa, kokemustensa ja asiantuntemuksensa kannalta. Nuoret kuitenkin pääsevät kiinni itsenäiseen elämään entistä myöhemmin, ja heidän väylänsä ammattiin ja ammatissa etenemiseen ovat yhä epävarmempia.
            
         
               6.
            
            
               Nuorten kyvyt ja valmiudet luovuuteen, innovointiin, yrittäjyyteen ja sopeutumiseen on tunnistettava ja niitä on tuettava ottaen huomioon, että niillä on todettu olevan äärimmäisen tärkeä merkitys pyrittäessä luomaan uudelleen kestävää taloudellista ja sosiaalista hyvinvointia jäsenvaltioihin ja luomaan entistä osallistavampi yhteiskunta.
            
         
               7.
            
            
               Nuorisoa koskeva tieto ja sen vaikutukset nuorisopolitiikkaan ja nuorisoon liittyviin politiikkoihin on tärkeää, ja sen olisi pohjauduttava riittävälle tutkimukselle.
            
         
               8.
            
            
               On korostettava paremmin, että nuorisopolitiikalla voidaan selkeästi edistää Eurooppa 2020 -strategiaa ja antaa sille lisäarvoa, etenkin suhteessa koulutus- ja työllisyysalan tavoitteisiin sekä sosiaalista osallisuutta koskeviin tavoitteisiin,
            
         2.   TOTEAVAT SEURAAVAA:
   
               9.
            
            
               On esitetty useita politiikka-aloitteita (yhteenveto tämän asiakirjan liitteessä) Eurooppa 2020 -strategian tavoitteiden edistämiseksi ja kansalaisten kaikkialla EU:ssa kriisin johdosta kohtaamien haasteiden käsittelemiseksi. Monet näistä aloitteista ovat erityisen merkityksellisiä nuorille. Nuoriin kohdistetuilla työllisyys- ja koulutuspoliittisilla aloitteilla edistetään sellaisen yhtenäisen lähestymistavan käyttöönottoa, jossa nuorisopolitiikalla on keskeinen rooli. Nuorisoasioista vastaavien ministerien roolia ja nuorisonäkökulman huomioon ottamista laajasti eri politiikan aloilla olisi tuettava erityisesti EU-ohjausjakson täytäntöönpanossa,
            
         3.   KATSOVAT SEURAAVAA:
   
               10.
            
            
               Eri alojen ja eri toimielinten välisellä kansallisen ja EU:n tason koordinoinnilla on keskeinen merkitys toimivan nuorisopolitiikan toteuttamisen ja nuoria koskevien Eurooppa 2020 -strategian tavoitteiden saavuttamisen kannalta.
            
         
               11.
            
            
               Nuorisopolitiikka tarjoaa nuorille heihin keskittyvän kokonaisvaltaisen politiikan sekä vertikaalisella että horisontaalisella tasolla. Nuorisopolitiikalla on nuoriin kohdistettavien myönteisten toimien edistämisessä sekä erityinen että täydentävä tehtävä, joka sovitetaan yhteen muiden politiikan alojen kanssa. Nuorisopolitiikan asema ja toimenkuva hyötyisivät kuitenkin siitä, että määriteltäisiin tarkemmin, miten siitä voidaan tiedottaa muille asiaankuuluville politiikan aloille ja miten se voi toimia vuorovaikutuksessa niiden kanssa. Näin voitaisiin vahvistaa nuorisopolitiikan vaikutusta sekä sen omalla alalla että yhtenä Eurooppa 2020 -strategiaa edistävänä tekijänä erityisesti suhteessa työllisyyteen ja sosiaaliseen osallisuuteen, mikä puolestaan lisäisi nuorisopolitiikan näkyvyyttä tässä yhteydessä.
            
         
               12.
            
            
               Nuorisopoliittisilla toimenpiteillä, joita toteutetaan esimerkiksi nuorisotyössä ja epävirallisen ja arkioppimisen yhteydessä, on erityinen merkitys nuorten valmiuksille, osallistumiselle ja kehittymiselle koulutuksen ja työllisyyden aloilla samoin kuin terveyden ja sosiaalisen osallisuuden aloilla. Tällaisilla toimenpiteillä voidaan aktiivisesti tukea EU:n nuorisotyöllisyyspakettia, erityisesti nuorisotakuun tehokasta täytäntöönpanoa, ja niitä voitaisiin tukea nuorisotyöllisyysaloitteesta ja muista asianomaisista EU:n rahastoista.
            
         
               13.
            
            
               Nuorisoalalla on erityistä asiantuntemusta nuorten osallistumisen ja vaikutusmahdollisuuksien lisäämisessä erityisesti, kun on kyse niistä nuorista, joilla on muita huonommat lähtökohdat ja joita koulutus- ja työllisyyspolitiikat eivät ehkä tavoita,
            
         4.   KOROSTAVAT SEURAAVIA PAINOPISTEITÄ NUORISOPOLITIIKAN POTENTIAALIN MAKSIMOIMISEKSI PYRITTÄESSÄ SAAVUTTAMAAN EUROOPPA 2020 -STRATEGIAN TAVOITTEET:
   
               14.
            
            
               Toimenpiteet, joilla lisätään eri alojen välistä ja toimielinten välistä yhteistyötä nuorisopolitiikan ja muiden nuoriin liittyvien politiikan alojen välisen koordinoinnin parantamiseksi erityisesti koulutus- ja työllisyysasioissa, ovat ensisijaisia pyrittäessä toteuttamaan laaja-alaista ja yhdennettyä politiikkaa, jolla käsitellään nuorten tällä hetkellä kohtaamia sosiaalisia ja taloudellisia haasteita ja pyritään tavoittamaan ne nuoret, joilla on muita huonommat lähtökohdat, erityisesti nuoret, jotka ovat syrjäytyneet ja ovat työelämän ja koulutuksen ulkopuolella (NEET). Näin edistetään osallistavampaa yhteiskuntaa ja Eurooppa 2020 -strategian tavoitteiden saavuttamista.
            
         
               15.
            
            
               Sosiaalisen osallisuuden lisäämiseksi olisi parannettava nuorten asemaa heihin vaikuttavien politiikkojen suunnittelussa, erityisesti kun käsitellään nuorten vaihtoehtoja, pääsyä ja etenemistä koulutuksen ja työllisyyden aloilla. Nuorten osallistuminen politiikan muotoiluun vaikuttaa keskeisesti siihen, miten nuorisopolitiikkaa toteutetaan nuorisoalan eurooppalaisen yhteistyön uudistettujen puitteiden (2010–2018) mukaisesti. Nuorisopolitiikan sidosryhmillä on erityisasiantuntemusta, jolla voidaan helpottaa nuorten aktiivista osallistumista politiikan laatimiseen.
            
         
               16.
            
            
               Ehdotetulla uudella EU:n koulutus-, nuoriso- ja urheiluohjelmalla ja erityisesti sen nuorisoa koskevalla osiolla sekä muilla EU:n ohjelmilla ja rahastoilla on suuri merkitys, koska ne tarjoavat eurooppalaisille nuorille mahdollisuuksia oppimiseen ja liikkumiseen, uusien taitojen ja kokemusten hankkimiseen sekä vapaaehtoistyöhön ja kulttuurivaihtoon osallistumiseen. Nuorisopolitiikan riippumaton itseisarvo ja sen tuoma lisäarvo olisi tunnustettava siinä määrin kuin se tukee nuorille tarjoutuvia mahdollisuuksia koulutuksen, työllisyyden ja sosiaalisen osallisuuden aloilla. Euroopan rakenne- ja investointirahastoilla tulee vastedes olemaan ratkaiseva merkitys nuoriin ja heidän osaamiseensa investoimisen sekä nuorten työllistyvyyden ja työmarkkinoille pääsyn helpottamisen kannalta,
            
         5.   KEHOTTAVAT JÄSENVALTIOITA TOISSIJAISUUSPERIAATE ASIANMUKAISESTI HUOMIOON OTTAEN HARKITSEMAAN SEURAAVIA TOIMIA:
   
               17.
            
            
               varmistamaan tarvittaessa, että nuorisoalan eurooppalaisen yhteistyön uudistettujen puitteiden (2010–2018) mukaiset ensisijaiset toimet tukevat ja täydentävät Eurooppa 2020 -strategian tavoitteita,
            
         
               18.
            
            
               edistämään nuorisoasioista vastaavien ministeriöiden aktiivista osallistumista Eurooppa 2020 -strategiaa koskevaan kansallisen politiikan suunnitteluun ja erityisesti vuotuisten kansallisten uudistusohjelmien laatimiseen ja tarvittaessa koordinoimiseen,
            
         
               19.
            
            
               edistämään tässä yhteydessä nuorten kanssa käytävää vuoropuhelua koskevien kansallisten säännösten pohjalta sellaisten olemassa olevien mekanismien käytön parantamista tai uusien mekanismien luomista, joilla nuorten näkemykset saadaan välitettyä nuorisopolitiikkaan ja nuorisoon liittyviin politiikkoihin niiden kehittämiseksi,
            
         
               20.
            
            
               tarkastelemaan, miten nuorisopolitiikalla voidaan edistää nuorisotyöllisyyspakettiin kuuluvien toimenpiteiden laatimista ja tarvittaessa myös epävirallisen ja arkioppimisen validoinnista sekä nuorisotakuun perustamisesta annettujen neuvoston suositusten täytäntöönpanoa,
            
         6.   KEHOTTAVAT JÄSENVALTIOITA JA KOMISSIOTA NIIDEN TOIMIVALTUUKSIEN PUITTEISSA JA TOISSIJAISUUSPERIAATE ASIANMUKAISESTI HUOMIOON OTTAEN SEKÄ KUNNIOITTAEN JÄSENVALTIOIDEN VASTUUTA NUORISOPOLITIIKASTA
   
               21.
            
            
               edistämään nuorisopoliittisten toimenpiteiden osuutta Eurooppa 2020 -strategian tavoitteiden saavuttamisessa osana laajempia koulutusta, työllisyyttä ja sosiaalista osallisuutta koskevia poliittisia strategioita,
            
         
               22.
            
            
               parantamaan koordinointia ja tehostamaan synergiavaikutusta uudistettujen puitteiden mukaisesti tehtävän työn ja koulutus- ja työllisyysaloilla tehtävän työn välillä, jotta lisätään nuorten osallistumista koulutukseen, heidän siirtymistään työelämään ja osallistumistaan yhteiskuntaan. Erityisesti keskitytään niiden nuorten osallistamiseen, jotka ovat työelämän ja koulutuksen ulkopuolella (NEET),
            
         
               23.
            
            
               laatimaan nuorisoalan eurooppalaisen yhteistyön uudistettujen puitteiden (2010–2018) mukaisesti keskipitkän aikavälin työsuunnitelman ohjaamaan nuorisopolitiikkaa ja nuorisoon liittyviä politiikkoja nykyisissä nuorisokysymyksissä ja nuorisoon liittyvissä aiheissa ja suuntauksissa. Työsuunnitelmassa on määrä tuoda esiin keskeiset alat, joilla voidaan toteuttaa koordinointia ja tehdä yhteistyötä koulutus- ja työllisyyspolitiikan kanssa sen varmistamiseksi, että nuorisopolitiikka antaa panoksensa EU-ohjausjaksoon,
            
         
               24.
            
            
               laatimaan käytännön, jonka mukaisesti neuvostossa ja/tai sen valmisteluelimissä kokoontuvat, nuorisopolitiikasta vastaavat jäsenvaltioiden edustajat voivat keskustella ja vaihtaa näkemyksiä EU-ohjausjaksoon, vuotuiseen kasvuselvitykseen ja jäsenvaltioiden politiikkoja koskeviin maakohtaisiin suosituksiin sisältyvistä tärkeistä politiikkatoimista, jotta työllisyyskomitealle voitaisiin antaa hyvissä ajoin sen tarvitsemat tiedot maakohtaisten suositusten monenvälistä seurantaa varten,
            
         
               25.
            
            
               varmistamaan, että EU:n nuorisostrategiassa ja EU:n yhteisessä vuoden 2012 nuorisoraportissa määritettyjä välineitä, kuten jäsennellyn vuoropuhelun prosessia, näyttöön perustuvaa politiikkaa ja eri alojen välistä yhteistyötä, kehitetään mahdollisimman suuren vaikutuksen aikaansaamiseksi, jotta Eurooppa 2020 -strategiaa koskevaan poliittiseen keskusteluun saataisiin mukaan kaikki saatavilla oleva tieto siitä, miten kriisi vaikuttaa nuoriin, ja jotta varmistettaisiin, että nuorten näkemykset tulevat kuulluiksi tässä keskustelussa,
            
         
               26.
            
            
               korostamaan, miten nuorisopoliittiset toimenpiteet, kuten nuorisotyö, epävirallinen oppiminen ja arkioppiminen, tarjoavat nuorille – erityisesti niille, joilla on huonommat lähtökohdat – vaikutusmahdollisuuksia, joiden avulla heistä voi tulla aktiivisia kansalaisia ja he voivat osallistua täysipainoisesti kansalaisyhteiskuntaan ja kehittää opiskelu- ja työllistymistaitojaan,
            
         
               27.
            
            
               korostamaan erityisesti, miten nämä toimenpiteet auttavat nuoria kehittämään kykyjään ja monialaista osaamistaan, joiden avulla he voivat päästä koulutukseen ja ammattiin, mikä voi edistää heidän itsenäisyyttään ja kehittymistään, sekä kehittää yksilöllisiä ja sosiaalisia sekä työllistymiseen ja yrittäjyyteen liittyviä taitojaan,
            
         
               28.
            
            
               edistämään kaikkien asiaankuuluvien sidosryhmien pääsyä ja osallistumista muun muassa seuraaviin eurooppalaisiin ohjelmiin:
               
                           —
                        
                        
                           koulutus-, nuoriso- ja urheilualan EU-ohjelma, jolla tuetaan liikkuvuutta, vaihtoa ja taitojen kehittämistä sekä mahdollisuuksia osallistua vapaaehtoistyöhön ja kulttuurivaihtoon, ja
                        
                     
                           —
                        
                        
                           muut EU:n ohjelmat ja rahastot, joilla pyritään muun muassa saavuttamaan kaikki nuoret, mukaan lukien ne, joilla on huonommat lähtökohdat, ja etenkin työelämän ja koulutuksen ulkopuolella olevat nuoret,
                        
                     ja edistämään siten nuorten taitojen kehittämistä ja työllistyvyyttä,
            
         
               29.
            
            
               edistämään tarvittaessa nuorisotyöllisyysaloitteen täysipainoista ja optimaalista hyödyntämistä nuorisotakuun perustamisesta annetun neuvoston suosituksen panemiseksi täytäntöön,
            
         7.   KEHOTTAVAT KOMISSIOTA HARKITSEMAAN SEURAAVIA TOIMIA:
   
               30.
            
            
               harkitsemaan toimia, joilla varmistetaan, että nuorisopolitiikka on mukana keskeisenä näkökulmana koulutusta, työllisyyttä ja sosiaalista osallisuutta koskevissa politiikoissa, ja joilla sisällytetään Eurooppa 2020 -strategiaa toteuttaviin politiikan aloihin selkeä nuorisopoliittinen ulottuvuus, jossa korostetaan erityisesti nuorisotyötä ja epävirallisen ja arkioppimisen merkityksen tunnustamista ja validointia,
            
         
               31.
            
            
               edistämään tietoisuutta kaikista EU:n rahoitusohjelmista ja niihin liittyvistä esimerkeistä parhaiksi käytännöiksi, joilla kehitetään nuorten taitoja 2000-luvulla, korostamalla selkeämmin sitä, miten tällaiset ohjelmat tukevat taitoihin perustuvaa, kokemusperäistä ja yrittäjyysoppimista, jolla lisätään nuorten osallistumista ja vaikutusmahdollisuuksia yhteiskunnassa ja koulutuksen ja työllisyyden aloilla, keskittyen erityisesti niihin nuoriin, joilla on muita huonommat lähtökohdat,
            
         
               32.
            
            
               viemään eteenpäin Eurooppa 2020 -strategian ja nuorisoalan eurooppalaisen yhteistyön uudistettujen puitteiden (2010–2018) yhteydessä aikomuksiaan arvioida jäsennellyn vuoropuhelun prosessia sen varmistamiseksi, että prosessin laajuus, kattavuus ja sisältö vastaavat nuorten tämänhetkisiä tarpeita ja että siitä puolestaan saadaan hyödyllistä tietoa nuorisopolitiikan kehittämistä varten,
            
         
               33.
            
            
               harkitsemaan tausta-asiakirjan laatimista EU:n nuorisoraportissa esitettyjen havaintojen ja käynnissä olevan vertaisoppimista koskevan työn perusteella ja sen pohjalta järjestämään keskeiset nuoriso-, koulutus- ja työllisyyspolitiikan alat kattavan vertaisoppimisseminaarin asiaankuuluville sidosryhmille, jotta nämä tarkastelisivat optimaalista tapaa toteuttaa yhdessä politiikkaa nuorten tällä hetkellä kohtaamien haasteiden käsittelemiseksi. Tällaisen aloitteen yhteydessä voitaisiin esittää lisätoimia koskevia suosituksia harkittaviksi kullakin politiikan alalla ja kussakin asiaankuuluvassa neuvoston kokoonpanossa.
            
         
      (1)  EUVL C 311, 19.12.2009, s. 1.
   
      (2)  EUVL C 394, 20.12.2012, s. 5.
   
      (3)  15–24-vuotiaiden nuorten työttömyysaste nousi helmikuun 2008 ja tammikuun 2013 välisenä aikana jyrkästi 15 prosentista 23,6 prosenttiin. Niiden nuorten joukkoon, jotka eivät olleet työelämässä eivätkä koulutuksessa (NEET, not in employment, education or training), kuului tammikuussa 2012 7,5 miljoonaa 15–25-vuotiasta nuorta.
   
      LIITE
      
         Poliittinen tausta
      
      
                  1.
               
               
                  Eurooppa-neuvoston 13. ja 14. joulukuuta 2012 (1) sekä 7. ja 8. helmikuuta 2013 (2) antamat päätelmät, joissa korostetaan, että nuorisotyöllisyyden edistämisen tulisi olla aivan ensisijainen asia, ja esitetään uusi nuorisotyöllisyysaloite.
               
            
                  2.
               
               
                  Eurooppa-neuvoston jäsenten 30. tammikuuta 2012 antama julkilausuma ”Kohti kasvua tukevaa vakauttamista ja työllisyyttä edistävää kasvua”, jossa jäsenvaltioita kehotetaan edistämään erityisesti nuorten työllisyyttä laatimalla ja toteuttamalla kokonaisvaltaisia aloitteita työllisyyden, koulutuksen ja osaamisen alalla.
               
            
                  3.
               
               
                  Neuvoston suositus nuorisotakuun perustamisesta nuorten työllisyyspaketin (3) mukaisesti; suositus on osa koordinoitua poliittista lähetystapaa, jolla pyritään käsittelemään nuorten työttömyyttä, koulunkäynnin keskeyttämistä, köyhyyttä ja sosiaalista syrjäytymistä.
               
            
                  4.
               
               
                  Neuvoston suositus epävirallisen ja arkioppimisen validoinnista (4); suosituksessa painotetaan mahdollisuuksia ja mekanismeja, jotka mahdollistavat sen, että epävirallisen ja arkioppimisen yhteydessä hankituilla tiedoilla, taidoilla ja osaamisella voi olla tärkeä merkitys työllistyvyyden ja liikkuvuuden parantamisessa sekä lisättäessä motivaatiota elinikäiseen oppimiseen erityisesti sosioekonomisesti epäsuotuisassa asemassa olevien tai matalasti koulutettujen osalta.
               
            
                  5.
               
               
                  Neuvoston ja komission yhteinen raportti eurooppalaisen koulutusyhteistyön strategisten puitteiden (ET 2020) täytäntöönpanosta (5); raportissa määritetään ET 2020 -prosessin vauhdittamiseen tähtääviä toimenpiteitä työllisyyttä ja kasvua koskevan Eurooppa 2020 -strategian tavoitteiden tukemiseksi sekä nimetään eurooppalaisen koulutusyhteistyön painopistealoja kaudelle 2012–2014.
               
            
                  6.
               
               
                  Neuvoston päätelmät koulutukseen investoimisesta – annettu komission tiedonannon ”Koulutuksen uudelleenajattelu: sosioekonomisten vaikutusten parantaminen investoimalla taitoihin” sekä vuotuisen kasvuselvityksen 2013 johdosta (6).
               
            
                  7.
               
               
                  Neuvoston suositus koulunkäynnin keskeyttämisen vähentämiseen tähtäävistä politiikoista (7); suosituksessa korostetaan, että tarvitaan kattavaa monialaista politiikkaa koulutuksen, koulutusjärjestelmien ja työllisyyden välisten yhteyksien vahvistamiseksi.
               
            
                  8.
               
               
                  Komission 20. joulukuuta 2011 antama tiedonanto Mahdollisuuksia nuorille -aloitteesta (8); tiedonannossa kehotetaan jäsenvaltioita lisäämään toimia nuorten korkean työttömyysasteen alentamiseksi, muun muassa hyödyntämällä paremmin Euroopan sosiaalirahastoa ja tarjoamalla enemmän mahdollisuuksia liikkuvuuteen.
               
            
         (1)  EUCO 205/12.
      
         (2)  EUCO 3/13.
      
         (3)  17944/12.
      
         (4)  EUVL C 398, 22.12.2012, s. 1.
      
         (5)  EUVL C 70, 8.3.2012, s. 9.
      
         (6)  EUVL C 64, 5.3.2013, s. 5.
      
         (7)  EUVL C 191, 1.7.2011, s. 1.
      
         (8)  5166/12.